

**СТОЛИЧНА ОБЩИНА**

София 1000, ул. Московска № 33, [www.sofia.bg](http://www.sofia.bg)

**ДО**

 **КМЕТ НА РАЙОН**

**Към рег. № СОА21-ВК08-16326/05.11.2021 г.**

**ОТНОСНО:** *Организиране и провеждане на Първи (районен) етап на Ученически игри за учебната 2021/2022 година*

**УВАЖАЕМИ/А ГОСПОДИН/ ГОСПОЖО КМЕТ,**

Със Заповед № РД-09-854/20.10.2021 г. на министъра на младежта и спорта са утвърдени Правилата за организиране и провеждане на Ученически игри /УИ/ за ученици от V до XII клас през учебната 2021/2022 г./Правилата/. Ученическите игри са включени в Националния спортен календар на Министерство на образованието и науката на основание Заповед № РД09-1986/08.09.2021 г. на министъра на образованието и науката.

Съгласно Правилата, Първият етап на Ученическите игри за учебната 2021/2022 г. „Вътрешно училищни и общински състезания” /за гр. София – районни състезания/ се реализира в периода **20.10.2021-01.02.2022 г., като на основание Раздел I. Етапи на провеждане:** „..При възникнали непредвидени обстоятелства, включително поради извънредната епидемична обстановка в страната, и невъзможност за провеждане на вътрешноучилищните и общински състезания в срок, **се допуска промяна на датите и удължаване на срока на провеждане на състезанията по решение на общинските администрации до края на учебната 2021/2022 година.**

 С писмо № СОА21-ВК08-16326/05.11.2021 г. предоставихме на Вашето внимание Правилата за организиране и провеждане на Ученическите игри за учебната 2021/2022 г., с което Ви информирахме за отлагане на Първи етап от УИ - Вътрешноучилищни и общински състезания за гр. София, до отпадане на ограничителните мерки на извънредната епидемична обстановка и възстановяване на учебния процес в присъствена форма на обучение за училищата.

**УВАЖАЕМИ/А ГОСПОДИН/ ГОСПОЖО КМЕТ,**

 **Във връзка с възстановяване провеждането в присъствена среда на групови извънкласни дейности и занимания, организирани в училищна среда, в това число и спортни състезания на открито и закрито, моля за Вашето съдействие, относно създаване на условия за организиране на районните състезания от Първи (общински) етап на Ученически игри** и предоставяне на Правилата за организиране и провеждане на ученически игри за учебната 2021/2022 г. на вниманието на всички училища на територията района /общински, частни и държавни/.

Моля за информиране директорите на образователните институции за процедура и срокове за провеждане на Първи /районен/ етап на УИ, с цел осигуряване присъствие на представители на образователната институция – учители по физическо възпитание и спорт на Техническа конференция и представяне на заявки за участие по вид спорт, възрастова група и пол.

Информация за дата, място, час на провеждане на Техническа конференция, изисквания за документи и график на състезания по вид спорт следва да бъде предоставенa на вниманието на директорите на всички училища.

По Ваша преценка при организацията и провеждане на Техническата конференция, може да се обърнете към експертите в дирекция „Спорт и младежки дейности“, координатори на ученически игри, за съдействие и присъствие.

Във връзка с по-добра организация и ефективно провеждане на Ученически игри за учебната 2021/2022 г., предоставям на Вашето внимание процедура/срокове и допълнителни указания за организация и провеждане на Ученическите игри, както и. */приложения/.*

**Средствата за финансирането на Първи (район) етап на Ученически игри, които включват съдийско и техническо обезпечаване на състезанията, медицинско обслужване и награден фонд, се осигуряват от сборен бюджет на Столична община/СО/, дейност 714 „Спортни бази за спорт за всички”.**

**Важно:** Всички документи, относно провеждането на Ученически игри за учебната 2021/2022 г. (Писма, Правила, Заповед на Министър на младежта и спорта, Допълнителни указания и формуляри/бланки на документи) са публикувани на официален електронен портал на гр. София – рубрика „Младежки дейности и спорт“, секция - Ученически игри - линк: <https://www.sofia.bg/school-games>

**Приложения:**

****************

Съгласувал чрез АИССО,

Десислава Темелкова, Вр.и.д. Директор на д-я „Спорт и младежки дейности“

Изготвил чрез АИССО,

Валентина Ликова, старши експерт в отдел „Спорт“, д-я СМД